Nafarroako Parlamentuko Mahaiak, 2020ko ekainaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, 64/2003 Foru Aginduan aurreikusitako estaldurak Nafarroako kirol federazio guztietara hedatzeak zerbitzuan izanen lukeen inpaktuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko ekainaren 22an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

• Osasun Departamentuak balioetsi al du 64/2003 Foru Aginduan aurreikusitako estaldurak Nafarroako kirol federazio guztietara hedatzeak zerbitzuan izanen lukeen inpaktua?

• Hala baldin bada, horretarako aurreikusi diren antolamendu-neurriei eta baliabideei buruzko informazioa jaso nahi dut.

Iruñean, 2020ko ekainaren 18an

Foru parlamentaria: Maiorga Ramírez Erro